Dobrý deň,

dovoľujeme si Vás osloviť v mene organizácie \*Budúca Generácia Európy,
o.z. \*(Future Generation Europe) vo veci \*projektu Mini-Erasmus\*, ktorý
umožňuje žiakom stredných škôl zažiť vysokú školu na vlastnej koži.\* Najbližšie
kolo sa uskutoční 19.11 - 23.11.2017.\*

\*Cieľom projektu\* je pomôcť žiakom\* zorientovať sa na trhu vysokých škôl a
uľahčiť im rozhodovanie pri podávaní prihlášky. \*Nesprávny výber vysokej
školy má často za následok zmenu štúdia, čím študent prichádza zbytočne o
vynaložený čas a prostriedky.

Prostredníctvom projektu Mini-Erasmus Vašim žiakom \*ponúkame\*:

- Vyskúšanie si skutočnej podoby štúdia na vysokej školy (skutočné
prednášky a semináre) ešte pred podaním samotnej prihlášky,
- Informačné stretnutia s profesionálmi z rôznych oblastí, ktorí
študentom priblížia podobu skutočných povolaní aby vedeli identifikovať
svoje kariérne ciele,
- Workshopy a tréningy s odborníkmi zamerané na zlepšenie schopností
potrebných pre úspech na pracovnom trhu ako aj v ďalšom vzdelávaní.

\*Program je pre strednú školu BEZPLATNÝ.\* Prihlásení žiaci hradia
individuálne až po prijatí do projektu administratívny poplatok 10,- EUR.

Projekt poskytol za dva roky pôsobenia (5 realizácií) informácie vyše 2000
žiakom z vyše 130 stredných škôl celého Slovenska. Našou ambíciou je do
projektu zapojiť ešte väčšie množstvo žiakov. Na základe uvedeného si
týmto \*dovoľujeme
pozvať Vašu školu do projektu Mini-Erasmus\*.

\*Základné informácie o projekte Mini-Erasmus 2017:\*

- \*Projekt je primárne určený pre žiakov maturitného a predmaturitného
ročníka.\*
- \*Registrácia na projekt prebieha od 01.10. do 15.10.2017\* s možnosťou
predĺženia. \*POZOR! Registrácia je pre žiakov stredných škôl už
spustená.\* \*Registračný formulár je k dispozícii na nasledovnom odkaze\*:
http://futuregenerationeurope.eu/mini-erasmus-prihlaska/
<http://futuregenerationeurope.eu/mini-erasmus-prihlaska/>).
- \*Projekt sa koná v termíne od 19.11. do 23.11.2017.\*
- \*Žiaci sa samostatne registrujú do projektu vo vyššej uvedenej
prihláške\* podľa záujmu o jednotlivé vysoké školy. V rámci registrácie
budeme prihliadať na kvalitu prihlášky ako aj kapacitu, ktorú poskytujú
vysoké školy pre projekt.\* Radi by sme Vás požiadali, aby ste nám
obratom určili strop - maximálny počet žiakov, ktorých môžeme na projekt
prijať\* (pre zachovanie proporcionality sa snažíme vyberať približne
rovnako z každej zapojenej strednej školy).
- Kapacita predstavuje zhruba 600 študentov na vysokých školách v 3
mestách na západnom, strednom, aj východnom Slovensku (Bratislava, Banská
Bystrica a Košice). \*Finálny zoznam fakúlt nájdete na odkaze\*:
http://futuregenerationeurope.eu/zoznam-partnerskych-vs/
<http://futuregenerationeurope.eu/zoznam-partnerskych-vs/>
- \*Ubytovanie bude možné poskytnúť len účastníkom, ktorí v čase konania
dovŕšia vek 18 rokov v čase konania projektu\*, v opačnom prípade je
možné mať ubytovanie zabezpečené vlastnou cestou (rodina, ...).\* Minimálny
vek účastníka je 16 rokov\* v čase začiatku konania projektu.

Pre bližšie informácie o projekte Vám\* v prílohe zasielame informačný
leták.\*

\*Ak Vás projekt oslovil, dovoľujeme si Vás požiadať o potvrdenie záujmu
obratom na túto e-mailovú adresu a následnú propagáciu podujatia a
registračného formulára žiakom Vašej strednej školy.\*

Po výbere žiakov \*(22.10.2017)\* Vám zašleme zoznam vybraných žiakov na
schválenie. Poprosili by sme Vás po tomto termíne o urýchlené potvrdenie
zoznamu.

\*V prípade akýchkoľvek otázok nás neváhajte kontaktovať prostredníctvom
tejto e-mailovej adresy \*\*mini.erasmus@futuregenerationeurope.eu\*
<mini.erasmus@futuregenerationeurope.eu>

Viac o projekte sa môžete dozvedieť aj z reportáže RTVS (marec 2015)
https://www.youtube.com/watch?v=IBqHPyPFkjQ ako aj na našom webovom sídle
http://futuregenerationeurope.eu/mini-erasmus/

Projekt Mini-Erasmus bol v roku 2016 ocenený Cenou národného kariérového
poradenstva, ktorú udeľuje centrum Euroguidance - SAAIC spoločne s
partnermi. Projekt zvíťazil v kategórii inovatívny prístup k poskytovaniu
kariérového poradenstva pre študentov stredných škôl. Mini-Erasmus získal
taktiež záverečnú nomináciu v ocenení Dobrovoľník roka 2016, v kategórií
Dobrovoľnícky projekt roka 2016, ktoré organizuje centrum CARDO.

S úctou,

\*Mgr. Paulína Michlíková\*
Regionálna koordinátorka FGE

--

\*Future Generation Europe / Budúca Generácia Európy, o.z.\*
\*IČO:\* 42375959
\*Korešpondenčné sídlo:\* Nová 856/15, 958 04 Partizánske

\*Mgr. Matúš JAROLÍN: \*+421 944 166 927 <+421%20944%20166%20927>
\*Predseda/Chairman, Mini-Erasmus - Project Leader\*
--